Zambia

**Zambia** oficialmente**República de Zambia** (*Republic of Zambia*, n'inglés) ye un estáu ensin salida al mar del África Austral. Llenda cola República Democrática d'El Congu al norte, Tanzania al noreste, Malaui al este, Mozambique, Zimbabue, Botsuana y Namibia al sur, y Angola al oeste. La so capital ye Lusaka, asitiada na fastera centru-meridional del país. La población d'esti concéntrese principalmente alredor de la capital y na provincia de Copperbelt, al noroeste, que son los dos centros económicos principales del país.

Habitáu orixinariamente polos Khoisan, la rexón viose afeutada pola espansion Bantú del sieglu XIII. Visitada por esploradores europeos nel sieglu XVIII, hacia'l final del sieglu XIX l'actual Zambia convirtióse nos protectoraos de Barotziland-Rodesia Noroccidental y Rodesia Nororiental. Dambos foron fusionaos en 1911 pa formar la Rodesia del Norte. La mayoría del periodu de dominiu colonial Zambia foi gobernada por una alministración nombrada dende Londres col asesoramientu de la Compañía Británica del África del Sur (*British South Africa Company*).

El 24 d'ochobre de 1964 Zambia declaró la so independencia del Reinu Xuníu, y el primer ministru Kenneth Kaunda convirtióse nel primer presidente. El partíu de Kaunda, el socialista Partíu Xuníu de la Independencia Nacional (*United National Independence Party*, UNIP), caltúvose nel poder de forma continuada de magar hasta 1991. Kaunda convirtióse nún actor fundamental de la diplomacia rexonal, y cooperó enforma con Estaos Xuníos na gueta de soluciones pa los conflictos de Zimbabue, Angola y Namibia. De 1972 a 1991 el país foi un réxime de partíu únicu, col UNIP como únicu partíu llegal col lema *"One Zambia, One Nation"* (*Una Zambia, una nación*). El socesor de Kaunda foi Frederick Chiluba, del Movimientu por una Democracia Multipartidaria (*Movement for Multi-Party Democracy*, MMD) socialdemócrata. Embaxu la so presidencia el país entamó una dómina de medría socioeconómica y de descentralización gubernamental. El socesor de Chiluba, Levy Mwanawasa, elixíu n'eleiciones llibres, presidió'l país dende xineru de 2002 hasta morrer n'agostu de 2008, y desarrolló nel so mandatu aiciones p'amenorgar la corrupción y aumentar los servicios sociales. A la so muerte sustituyolu de forma interina Rupiah Banda, que ganó dempués les eleiciones de 2008. Duró nel cargu namái trés años, porque en 2011 foi derrotáu nes eleiciones pol cabezaleru del Frente Patrióticu (*Patriotic Front*), Michael Sata. Esti morrió'l 28 d'ochobre de 2014, convirtiéndose asina nel segundu presidente zambianu en morrer demientres dirixía'l país. Sustituyolu interinamente Guy Scott, hasta que nes eleiciones de 20 de xineru de 2016 Edgar Lungu foi elixíu como sestu presidente de la República de Zambia.

## Historia

## Economía

## Organización territorial

Zambia dixébrase en diez provincies. Cada provincia ta dixebrada en distritos, sumando un total de 89 en tol país.

# Provincia Central (Kabwe)
# Provincia de Copperbelt (Ndola)
# Provincia del Este (Chipata)
# Provincia de Luapula (Mansa)
# Provincia de Lusaka (Lusaka)
# Provincia de Muchinga (Chinsali)
# Provincia del Noroeste (Solwezi)
# Provincia del Norte (Kasama)
# Provincia del Oeste (Mongu)
# Provincia del Sur (Livingstone)

## Referencies

## Enllaces esternos